recursal/SuperWikiNEXT-32B huggingface dataset:
BB-pistol med CO2-patroner og BB-kuler
Et **BB-luftvåpen** (engelsk *BB-gun*) er en type luftvåpen laget for å skyte sfæriske prosjektiler, og fås blant annet i form av revolvere, pistoler eller geværer. De fleste har glattboret løp, vanligvis med 4.5 mm løpsdiameter. Kulene er noe mindre, typisk rundt 4.3 mm til 4.4 mm. Våpnene kan komme med ulike drivmekanismer, for eksempel fjær- og stempeldrift eller en kullsyrebeholder. Magasinet kan være så enkelt at ammunisjonen renner ned i løpet ved ladegrep, eller mere komplisert. Antall kuler i magasinet vil derfor kunne variere fra enkeltskudd til ca. 100 kuler.

Etymologi
---------

Navnet «BB» kommer fra at 4.5 mm-kulene nesten har samme størrelse som den engelske «BB»-haglstørrelsen på 4.6 mm i diameter.

Historie
--------

Luftgeværprodusenten Daisy utviklet ammunisjonen etter å ha observert at kundene brukte kuler fra ødelagte kulelagre (eng. *ball bearings*) som ammunisjon i stedet for pilene som våpenet opprinnelig var ment for. Mange av disse kulene var for store, noe som førte til revnede løp og kuler som ikke lot seg fjerne.

Daisys kuler var opprinnelig blyhagl («birdshot»). Der er etter hvert produsert også kuler av stål og andre typer metaller, dels med forskjellig belegg for å minske friksjon i løpet. Fra Asia kan en også få kjøpt plastkuler.

I perioder har Daisy og andre produsenter produsert kopier av de fleste kjente håndvåpentyper med luft- eller gassdreven mekanikk. Varianter av lademekanikken er senere tatt i bruk i softgun.

Sikkerhet
---------

Utgangshastigheten for disse kulene kan bli stor, og innslagseffekten stor på kort hold. Det advares mot å skyte med slike våpen på levende mål, siden skadeskyting er vel så sannsynlig som drap. Kulene er også for lette til at rekkevidden lar seg sammenligne med vanlige skytevåpen.

Det er viktig å bruke vernebriller under skyting, ettersom kulene kan rikosjere tilbake mot skytter og andre personer. Kuler på avveie kan forårsake permanent synstap, kjøttsår og/eller andre skader. I Norge er det 18-årsgrense for å kjøpe BB-luftvåpen på lik linje som for vanlige luftvåpen.

Se også
-------

* Softgun (ofte kalt airsoft), skyter runde plastkuler på 6 mm eller 8 mm i diameter
* Diabolokule, en ikke-sfærisk kule som er vanlig til luftvåpen, som regel 4.5 mm eller 5.5 mm i diameter.

Referanser
----------

1. ↑  Forskrift om skytevåpen, våpendeler og ammunisjon mv. (våpenforskriften) § 23.Erverv av luft- og fjærvåpen

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Forsøksrådet (for skoleverket)** ble opprettet ved lov 8. juli 1954. Hovedoppgavene var å bistå Kirke- og undervisningsdepartementet med råd, initiativ og tilsyn vedkommende forsøksvirksomheten i skolene.

Organisasjon
------------

Rådet fikk sju (senere ni) medlemmer og en forsøksleder, oppnevnt av Kongen i statsråd for henholdsvis tre (fire) og fem år av gangen. Tre medlemmer dannet et arbeidsutvalg. Forsøkslederen kom etterhvert til å stå sentralt i reformarbeidet og styrte rådets kontor, som senere fikk egen kontorsjef. Sekretariatet ble etter hvert sterkt utbygd og hadde rundt 1980 ca. 50 heltidsansatte. Av disse var vel 30 skolekyndige spesialister.

Oppgaver
--------

Fram til slutten av 1960-årene var Forsøksrådet i særlig grad opptatt av forsøk i tilknytning til den niårige grunnskolen (linjedelt ungdomsskole), jf. lov 10. april 1959 om folkeskolen og lov 13. juni 1969 om grunnskolen. Hertil kom reformer innen lærerutdanningen. Senere kom de andre skoleslagene – gymnas, yrkesskoler, videregående skoler og spesialskoler – sterkere med i forsøksvirksomheten. Rådet avga årlig melding til Stortinget (også publisert i «Norsk Skole»), og utga tidsskriftet «Forsøksnytt» 1970-1984, samt publikasjonene «Forsøk og reform» 1956-1979 og «Informasjon om forsøksarbeid» 1969-1984.

Avslutning
----------

I juni 1982 vedtok Stortinget å oppheve forsøksloven. Det ble satt opp en avviklingsplan for Forsøksrådet, og det ble formelt nedlagt pr. 31. desember 1984 (det eksisterte et eget Avviklingssekretariat i 1985). Noen uavsluttede prosjekter ble overført til Grunnskolerådet og Rådet for videregående opplæring.

Arkiv
-----

Arkivet etter Forsøksrådet for skoleverket finnes i Riksarkivet.

Eksterne lenker
---------------

* (no) Arkiv etter Forsøksrådet for skoleverket på Arkivportalen
«Far Spica» er et norsk forsyningsskip med dieselelektrisk fremdrift.
Forsyningsskip betjener oljeplattformer ved å frakte varer og forsyninger mellom riggene og land.
**Forsyningsskip** (engelsk: *platform supply vessel* *(PSV)*) er skip som er spesialdesignet for å forsyne oljeplattformer til havs.

Skipene transportere primært gods og personell ut til oljeplattformer eller andre offshorekonstruksjoner. Skipene er i hovedsak mellom 20 og 100 meter lange.

Den primære funksjonen for de fleste av disse fartøyene er logistisk støtte, men mange kan også brukes til andre funksjoner som standby-skip (spørs hva skipet er klasset som) og seismikk. I de siste årene[*når?*] har en ny generasjon av Platform Supply Vessel komt på markedet, som regel utstyrt med klasse 1 eller klasse 2 Dynamic Positioning System.

Last
----

Det er i hovedsak boreslam, pulverisert sement, drivstoff, drikkevann samt kjemikalier som brukes i boreprosessen, som tar opp mesteparten av lasterommet. Drivstoff, vann og kjemikalier er det nesten alltid behov for ved oljeplattformene, mens skipene på veg tilbake til land tar med seg kjemikalier fra plattformen som skal resirkuleres eller deponeres. Skipene har ofte store dekksareal til containere og annet utstyr som skal ut til installasjonene, eller tilbake til land.

Støtte
------

Mange skip er konstruert (eller ombygget) for å utføre en spesiell jobb. Noen av disse fartøyene er utstyrt med Fi-Fi anlegg (vannkanoner) for å bekjempe plattformbranner. Noen skip er utstyrt med oljeoppsamlingsutstyr for å bistå i opprydding av utslipp til sjøs.

Se også
-------

* Ankerhåndteringsskip

Referanser
----------

1. 1 2  «M/S «FAR SPICA» - Skipsrevyen.no». *www.skipsrevyen.no*. 15. april 2013. Besøkt 15. august 2020.
2. 1 2 3  «Norske offshorerederier - skaper verdier lokalt, vinner globalt». Norges Rederiforbund. Besøkt 15.08.2020.

Eksterne lenker
---------------

* (en) Platform supply vessels – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | GND
 |
En mandanby ved Missourifloden. (Maleri av Karl Bodmer.)
Engagé hos American Fur Company med indiansk toboggan nær Fort Clark. (Akvarell av Maximilian zu Wied-Neuwied, 1833.)
**Fort Clark** var et handelsfaktori ved Missourifloden, 13 km vest for den moderne småbyen Washburn i McLean County i North Dakota.

Fort Tilton 1823-1826
---------------------

En kortlivet forgjenger var **Fort Tilton**, en handelsstasjon som ble anlagt i 1823 av Columbia Fur Company omkring to kilometer fra det sted der Fort Clark senere ble bygd. På grunn av fiendtligheter fra arikaraindianerne ble stasjonen nedmontert i 1824 og tømmerstokkene fløtet over floden og stasjonen gjenoppbygd innenfor mandanbyens palisader. Den ble nedlagt i 1826.

Fort Clark I 1830-1834
----------------------

**Fort Clark** ble anlagt i 1830 av American Fur Company på et sted rett sør for den store mandanbosetning som fra 1822 lå ved Missouris bredder. To år senere ble faktoriet traffikert av dampbåter. Med denne elvebåtstrafikken ble kopper spredt blant mandanene og ni tideler av befolkningen døde. Da mandanene døde ble handelsfaktoriet nedlagt. George Catlin, Karl Bodmer og Maximilian zu Wied-Neuwied tilbragte vinteren 1833-34 i Fort Clark.

Fort Clark II 1850-1861
-----------------------

I 1838 flyttet arikara inn i den nå forlatte mandanbyen og tolv år senere ble det anlagt et nytt faktori av Charles Primeau. En koleraepidemi rammet stedet i 1851, fulgt av kopper i 1856. Et angrep av siouxindianere i 1861 førte til slutt at også dette faktoriet ble nedlagt. Arikara flyttet da til Like-a-Fishhook Village.

Arkeologiske levninger
----------------------

I dag gjenstår bare arkeologiske levninger av handelsfaktoriene. Mer enn 2.200 levninger over jord etter fortets bygninger og graver er synlige. Levninger av indianernes jordhus er også synlige likesom en umerket gravplass med mer enn 800 graver. Fort Clark er et føderalt fornminne og forvaltes av *North Dakota State Historical Society*.

Referanser
----------

1. ↑   2010-06-12
**Sven Åberg** (født 21. desember 1930, død 27. oktober 2005) var en norsk bokser som representerte B-30.

Han vant tre NM-gull i perioden 1953–1956.

Åberg var født i Ila, og vokste opp på Elgeseter gård på Øya i Trondheim. I tillegg til boksing, drev han også med fotball og bryting. 
Han var murer av yrke, og jobbet bl.a. i firmaene Ola Frost og Bugge. Han bodde også ti år i Borås i Sverige. Han flyttet tilbake til Trondheim i 1971.
I 1973 ble han utsatt for en arbeidsulykke under byggingen av det nye politihuset i Kongens gate. 
Skadene fra denne ulykken gjorde at han måtte førtidspensjoneres i en alder av 58 år.

Åberg ble rangert som nummer 303 på listen over de tusen beste idrettsutøverne i Trøndelag i avisa *Nidaros* sin kåring i 2022.

NM-gull
-------

| Plassering | Vektklasse | År |
| --- | --- | --- |
| Gull | Mellomvekt | 1953 |
| Gull | Lett tungvekt | 1955 |
| Gull | Tungvekt | 1956 |

Referanser
----------

1. 1 2   Adresseavisen, side(r) 15, utgitt 29. oktober 2005[Hentet fra Wikidata]
2. ↑  Ragnar Wold (1958): Sport i navn og tall, s. 265-66.
3. ↑  Adresseavisen 10. november 2005, s. 15.
4. ↑  Nidaros: Trøndersk idretts adelskalender 2022 (krever abonnement)
Satellittbilde av Sierra de Guadarrama.
Peñalara: Sierra de Guadarramas høyeste topp Peñalara.
Fjelltopper i La Pedriza
**Sierra de Guadarrama** er en fjellkjede i Spania som går over halve Sistema Central (en fjellkjede på midten av Den iberiske halvøya), beliggende mellom Sierra de Gredos i provinsen Ávila, og Sierra de Ayllón i provinsen Guadalajara. Fjellkjeden strekker seg retning sørvest - nordøst, mot Madrid i sør, og mot provinsen Ávila og Segovia i nord. Hele fjellkjeden måler om lag 80 km i lengde, og den høyeste toppen, Peñalara, når opp til 2 430 moh.

Veksten domineres av store pinjeskoger (pino silvestre) og i de lavere delene eikskoger. På fjelltoppene er det buskvegetasjon. 

Fjellkjedens nærhet til Madrid gjør at området er godt besøkt. Området krysses av flere fjellpass og flere jernbanelinjer. Infrastrukturen for turismen er vel utbygget og de ulike fjellsporter kan påvirke naturområdet negativt. Her ligger blant annet skistedene Navacerrada, Cotos og Valdeski.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** VIAF **·** LCCN **·** SUDOC **·** BNE **·** GeoNames
 |
Utsikt fra 2. sal ned gjennom Illums Bolighus i 2006  Foto: Thierry Caro 
**Illums Bolighus ⅍** er et varemagasin for boligtilbehør og innredning på Amagertorv på Strøget i København.

Forretningen ble grunnlagt i 1925 under navnet BO av forretningsmannen Kaj Dessau i samarbeide med kunstnerisk konsulent Brita Drewsen. Et ligende konsept var i samtiden ukjent. Der var innrettet komplette miljøer med sammensetninger av møbler, tekstiler og kunst.

I 1941 ble den overtatt av eierkretsen bak varemagasinet Illum og i denne forbindelse omdøpt til Illums Bolighus.

Illums Bolighus har ikke siden 1985 hatt noen form for tilknytning til Illum, da forretningen ble solgt fra i forbindelse med en omorganisering av selskapet, som på daværende tidspunkt var ute i en større økonomisk tilbakegang. Fra 2000 inngikk forretningen i Royal Scandinavia Retail-gruppen (eiet av Axcel A/S) sammen med Georg Jensen, Holmegaard, Royal Copenhagen, Orrefors og Kosta-Boda Höganäs. Axcel har siden skilt de forskjellige selskapene i gruppen ut, og Illums Bolighus A/S ble pr. oktober 2005 overtatt av en gruppe investorer.

På høsten 2006 ble det i Oslo åpnet en filial av Illums Bolighus. Videre ble det pr. november 2008 åpnet en filial i Århus, 2010 i Stockholm og i 2012 i Malmö.

Eksterne lenker
---------------

* (en) Offisielt nettsted Rediger på Wikidata

* (de) Offisielt nettsted Rediger på Wikidata

* (no) Offisielt nettsted Rediger på Wikidata

* (sv) Offisielt nettsted Rediger på Wikidata

* (da) Offisielt nettsted Rediger på Wikidata

* Offisielt nettsted Rediger på Wikidata

* (en) Illums Bolighus – kategori av bilder, video eller lyd på Commons Rediger på Wikidata

Portal: Danmark
**Henfallet** er Trøndelags høyeste fossefall (90 meter), og ligger i Tydal.

Elva Hena har sitt utspring i Veunsjøen, som ligger rett nord for den 1 321 moh høye Auspiken (Blåstøten) på grensa mot Holtålen. Elva heter til å begynne med Veunna, men skifter navn i det den renner nordover og inn i Hendalen. 

Vel en kilometer ovenfor (sør for) fossen renner Hena sammen med Svartåa, som kommer fra Svartåsjøen, en liten fjellsjø i knapt 700 meters høyde, omgitt av myrer og fjellbjørkeskog. Etter samløpet begynner elva å ta fart, og ferden kulminerer med at vannet velter utfor kanten av det 90 meter høye Henfallet og ned i et dypt gjel, omgitt av barskog. Selv om vannføringen om sommeren ikke er all verden, er fossen likevel en imponerende opplevelse.

Vegetasjon
----------

Området omkring fossen er mer eller mindre konstant påvirket av fossesprut som gir et svært fuktig miljø. Naturreservatet inneholder flere lav- og mosearter som er trua eller sjelden på nasjonal og/eller nordisk basis. I tillegg finnes mange andre arter som bare er velutviklet i naturskoger med lang kontinuitet, med læger og stående død ved. Kombinasjonen av en rekke kystarter så langt øst, samt mange fjellarter og delvis østlige arter gjør området spesielt. Dette sammen med de landskapsmessige forhold gjør at området er karakterisert som nasjonalt verneverdig, og derfor med i forslag til verneplan for barskog i Midt-Norge.

Geologi
-------

Berggrunnen består av grågrønn leirskifer på østsida av Hena og i Olandersdalen, mens det på vestsida av Hena er overveiende grågrønn fyllitt og gråkvakke.

Fauna
-----

Det er registrert skogsfugl, rovfugl og hjortevilt i området.

Adkomst
-------

Kjør til Ås i Tydal og fortsett videre i retning Stugudal. Ved Neabyen er avkjøringa til Henfallet skiltet, og så er det bare å følge skogsbilveien innover ca. 8 km fram til fossen. Der du får øye på fossen mellom trærne går det en ca. 30 meter lang sti ned til et utsiktspunkt i skråningen ned mot gjelet.

Kilder
------

* Tydal kommune (som har gitt tillatelse til å bruke stoff fra nettsida).

Eksterne lenker
---------------

* Henfallet[*død lenke*]

|  |  |
| --- | --- |
| Oppslagsverk/autoritetsdata | Sentralt stedsnavnregister
 |
**Nordndebele** er et bantuspråk i nigerkongo-familien som snakkes av halvannen million mennesker i Zimbabwe og 17 000 mennesker i Botswana. Nordndebele er i nær slekt med zulu som snakkes i Sør-Afrika, fordi matabelefolket som snakker nordndebele stammer fra etterfølgere av zululederen Mzilikazi, som forlot KwaZulu på 1800-tallet under mfecane.

Frasebok i nordndebele fra 1910.
Nordndebele og sørndebele er ikke to varianter av ett språk; begge språka er i S-gruppa i Malcolm Guthries klassifisering av bantuspråk, men i forskjellige undergrupper av denne (nordndebele er S.40, mens sørndebele er S.30). Det faktum at de deler navn er ikke tilfeldig (det kan komme av at matabelefolket reiste gjennom sørndebelefolkets område under mfecane), men heller ikke veldig betydningsfylt (jf. latin og ladino).

I likhet med zulu har nordndebele tre klikkelyder:

* ⟨c⟩ [ǀ] – dental klikk
* ⟨q⟩ [!] – alveolar klikk
* ⟨x⟩ [ǁ] – lateral klikk

Trykket ligger på nest siste stavelse i nordndebele. Språket har fem vokaler, og det er lite allofoni, noe som gjør det relativt lett å uttale. De fem vokalene er /a/, /e/, /i/, /o/ og /u/.

Referanser
----------

1. ↑  Nordndebele hos Ethnologue

|  |  |
| --- | --- |
| Oppslagsverk/autoritetsdata | GND **·** LCCN **·** SUDOC
 |
Kabelbanen fra Sierre til Crans-Montana
**Sierre-Crans-Montana** er en taubanen fra Sierre, i Rhône-dalen, til Crans-Montana i Valais. Den er en type taubane som kalles kabelbane, det vil si at vognene trekkes oppover langs en skinnegang.

Den første banen, som åpnet i 1911, var bygget for å forbinde byen Sierre til feriestedet Crans-Montana. Den bestod av to kabelbaner, hver med en lengde på ca 2000 m, mellom de to separate seksjonene var det en overføringsstasjon. Årsaken til at man bygget to kabelbaner var den store vekten på en 4 km lang kabel. 

I 1997 ble begge kabelbanene bygd om og kombinert, noe som gjorde overføringsstasjonen overflødig. Hovedårsaken til sammenslåingen av taubanene var reisetiden, med to baner tok en tur 30 minutter og med bare en bane 12 minutter. 

Den nye kabelbanen er 4192 m, noe som gjør den til den lengste i Europa (i 2022) og en av de lengste i verden. Høydeforskjellen er på 931 meter, med største stigning på 48,4% og hver vogn tar 50 personer.

Referanser
----------

1. ↑  «Crans-Montana: Funicular». *www.crans-montana.ch*. Besøkt 20. mars 2022.
2. ↑  «Funiculaire Sierre Montana Crans». *www.funimag.com*. Besøkt 20. mars 2022.
Lushan
**Lushan** (kinesisk: 庐山区; pinyin: *Lúshān Qū*), også kjent under det anglifiserte navnet **Kuling**, er et bydistrikt i byprefekturet Jiujiang i provinsen Jiangxi i Folkerepublikken Kina. 

Lushan ligger i nasjonalparken av samme navn, rundt Lushanfjellet. 

Distriktets areal er på 548 km² og innbyggertallet var i 2003 på ca. 263 000.

Administrative enheter
----------------------

**Subdistriktene** Shili (十里街道); Wuli (五里街道); Qilihu (七里湖街道);

**Storkommunene** Gutang (姑塘镇); Weijia (威家镇); Xingang (新港镇); Lianhua (莲花镇); Haihui (海会镇); Saiyang (赛阳镇);
Guling (牯岭镇);

**Kommunen** Yujiahe (虞家河乡).

Samferdsel
----------

### Jernbane

Nanchang-Jiujiang intercity høyhastighetsjernbane betjener området.

Den viktige jernbanelinjen Jingjiubanen har stoppested her på sin ferd fra Beijing vestbanestasjon til Kowloon i Hongkong. Denne linjen løper gjennom blant annet Hengshui, Heze, Shangqiu, Xinzhou (ved Wuhan), Jiujiang, Nanchang, Heyuan, Huizhou og Shenzhen.

### Vei

Også Kinas riksvei 105 løper gjennom Lushan. Denne viktige trafikkåren begynner i Beijing, løper sørover og ender ved kysten i Zhuhai i provinsen Guangdong. Den går innom større byer som Tianjin, Dezhou, Jining, Shangqiu, Jiujiang, Nanchang og Guangzhou.
Et **snikespill** (engelsk: ***stealth game***) er et spill som belønner spilleren for å benytte seg av snikeelementer for å unngå eller overliste fiender. Spill i sjangeren pleier ofte å la spilleren forbli uoppdaget når man gjemmer seg, bruker forkledning og/eller unngår å lage for mye lyd. Flere av de nyere snikespillene lar ofte spilleren velge mellom en snikende tilnærming eller mer direkte angrep på fienden, hvor man belønnes mer for å snike enn for å angripe. Eksempler på snikespill som tilbyr begge muligheter er *Metal Gear Solid 4: Guns of the Patriots* og *Hitman: Absolution*. Eldre snikespill var gjerne strenge på at man ikke skulle bli oppdaget, som de eldre *Hitman*-spillene, *Splinter Cell*-spillene og lignende.

Spill i sjangeren bruker gjerne spionasje og kontraterrorisme som temaer, og spillenes protagonister er ofte spesialsoldater, spioner, snikmordere eller ninjaer. Sniking var et viktig element i spillet *Castle Wolfenstein* allerede i 1981, men sjangeren ble ikke skikkelig kjent før *Metal Gear* ble lansert i 1987.

Referanser
----------

1. ↑  «Gamereactor Norge». *www.gamereactor.no*. Besøkt 2. februar 2017.
2. ↑  «Topp 5: Snikespill «  NRK Filmpolitiet - alt om film, spill og tv-serier». *p3.no* **(engelsk)**. Besøkt 2. februar 2017.
3. ↑  Froholt, av Joachim (9. desember 2015). «Trine-skaperne lager Thief-aktig snikespill». *Spillhistorie.no*. Besøkt 2. februar 2017.
4. ↑  «FEATURE: – Snikemekanikk oppstår naturleg når ein har fiendar som tenkjer». *Gamer.no* **(norsk)**. Besøkt 2. februar 2017.
5. ↑  *IE2007: Proceedings of the 4th Australasian Conference on Interactive Entertainment* **(engelsk)**. Yusuf Pisan. 1. januar 2007. ISBN 9781921166877.
6. ↑  «PCWorld - News, tips and reviews from the experts on PCs, Windows, and more». *PCWorld* **(engelsk)**. Besøkt 2. februar 2017.
7. ↑  Burford, GB. «Dishonored's Party Level Rewrote The Rules Of Stealth Games». *Kotaku* **(engelsk)**. Besøkt 2. februar 2017.

Portal: Videospill
**Snell Memorial Foundation** er en ideell organisasjon som ble grunnlagt for å definere høye kvalitetsstandarder for hjelmer.

Historie
--------

Stiftelsen er oppkalt etter den amerikanske amatør-racerføren William "Pete" Snell som døde i 1956 hodeskader etter at racinghjelmen han hadde på seg ikke klarte å beskytte hodet tilstrekkelig. I 1957 ble stiftelsen grunnlagt av en gruppe bestående av venner, forskere, leger og andre som ville fremme utdanning, forskning, testing og utvikling av standarder for å bedre effektiviteten av hjelmdesign.

Standarder
----------

* Sykkelhjelmer: B-95
* Sykkelhjelmer for barn: B-95C
* Ski- og snowboardhjelmer (RS-98)
* Ridehjelmer: E2001
* Travhjelmer: H2000
* Mopedhjelmer og andre kjøretøy med lav effekt: L-98
* Motorsykkelhjelmer: M2015
* Bilhjelmer: SA2005, SA2015
* Gokarthjelmer: K2005, K2010 (lik SA, bortsett fra at det ikke er krav om brannmotstand)
* Udefinert eller hjelmer for generell bruk i idrett og industri: N-94

Nåværende og tidligere Snell-standarder er tilgjengelig på Snell sitt nettsted.

Testing
-------

For å oppnå Snell-sertifisering må en hjelmmodell bestå en rekke tester. Testene varierer mellom standardene.

Sikkerhet
---------

Snell-standardene overgår ofte kravene som settes for hjelmer til bruk på offentlig vei, som for eksempel europeisk og internasjonal godkjenning (E-merking) og amerikansk godkjenning (DOT-merking).

Referanser
----------

1. ↑  ,
2. ↑  «ECE 22.05 certification and the difference between ECE approved helmets - Worldwide shipping, Fortamoto!». *www.fortamoto.com*. Besøkt 8. april 2022.
Toyota motvektstruck
Hesselberg gaffeltruck. Foto: Marius Vassnes 
En **gaffeltruck** eller **motvektstruck** eller **truck** er en maskin utviklet for å flytte gods ved hjelp av to stålgafler som plasseres under lasten. Gaffeltrucken ble oppfunnet i 1920 av girkasseprodusenten Clark (nå Clark Material Handling Company) for å kunne flytte tungt gods.

Senere er det kommet andre produsenter, bl.a Toyota. Men også Clark, Doosan, Hyundai, Jungheinrich, Mitsubishi, Still, Ausa, Hangcha og Kalmar er velkjente merker i Norge. Det ble tidligere produsert gaffeltrucker i Norge ved Hegg Bruk, så ved Kaldnes Mekaniske Verksted.

Mange gaffeltrucker er drevet av en forbrenningsmotor, spesielt motvektstrucker. Tidligere ble det brukt en del bensindrevne trucker, disse er ikke lenger tillatt i Norge. Nå drives forbrenningsmotorene med diesel eller propan som drivstoff. Gaffeltrucker som brukes innendørs er av hensyn til faren for avgassforgiftning utstyrt med batteridrevet elektrisk motor og hydraulikkpumpe.

Truckklasser
------------

Trucker inndeles i ulike truckklasser ut ifra deres virkemåte, egenskaper, oppbygning og formål.

* T1 – Skyvetruck, Plattformtruck, Palletruck.
* T2 – Skyvemasttruck, Støttebenstruck.
* T3 – Svinggaffeltruck, Høytløftende plukktruck, Førerløftende truck.
* T4 – Motvektstruck til og med 10tonn.
* T5 – Sidelaster.

Gaffeltrucker deles også gjerne inn i 2 grupper etter løfteevne:
til og med 10 tonn og over 10 tonn.

Virkemåte
---------

De vanligste typene trucker er konstruert omtrent på samme vis. De tyngste delene av trucken er plassert langt bak, som motor, batterier osv. Samtidig er forhjulene plassert langt fram. Dermed kan trucken klare tunge løft uten å vippe forover. Forhjulene er dessuten kraftige, slik at de skal tåle den samlede tyngde av både truck og last.

Truckene har sving på bakhjulene, og disse er relativt små. Ved at styringen er lagt til bakhjulene blir trucken mer manøvreringsdyktig, og enklere å bruke i trange omgivelser.

De to gaflene er festet på et tårn, der de kan heises opp og ned. Derved kan lasten løftes og senkes. Tårnet kan også bikkes forover eller bakover, tiltes. En av fordelene med dette er at last kan sikres bedre. Når tårnet bikkes bakover vil lasten lene seg mot tårnet, og ikke velte forover. Slike operasjoner med tårnet kan også være nyttige ved finmanøvrering der løft skal på plass i eller lirkes ut av trange lasterom. Da kan løsningen ofte være «å ta'n på tilten». 

Det fins mye ekstrautstyr til gaffeltrucker. I en del arbeidsoperasjoner brukes gaffelforlengere. Det er lange, løse, hule gafler. Ved å kjøre truckens egne gafler inn i hulrommene får man lenger rekkevidde. Forlengere gir mulighet til å løfte last med større volum. Man kan dessuten nå last som står lenger unna trucken, eksempelvis paller som er plassert langt inne på en lasteplan.

Se også
-------

* Hjullaster
* Hegg Bruk AS

Eksterne lenker
---------------

* (en) Forklifts – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** GND **·** LCCN **·** NDL **·** NKC
 |
**Lurium 300 X** (også *Lurium 3000 X* og *Lurium X-2000*) var et negativt markedsføringsstunt utført av Forbrukerombudet for å oppnå oppmerksomhet om useriøse produkter. De satte inn en annonse for et vidundermiddel kalt «Lurium 3000 X» som skulle hjelpe mot en serie helseplager, og som også kunne brukes for å redusere bensinforbruket med 20 prosent. Annonsen ble blant annet satt inn i postordrekatalogen Kupongkatalogen som gikk ut i hele Norge. Det fremgikk av annonsen at det var Forbrukerrådet som hadde laget den, og at formålet var å oppnå oppmerksomhet om tvilsomme reklamekampanjer. Vidundermiddelet skulle i henhold til reklamen «gir skallede håret tilbake, gjør deg slank i en fart, kurerer de fleste sykdommer, fjerner rynker og gir bilen 15-20 prosent lavere bensinforbruk». Boksene med vidundermiddelet var i tillegg «kun gratis + mva. og porto». Kunden ble også oppfordret til å snu arket for «det kan endre ditt liv». På baksiden av annonsen var adressen til Forbrukerombudet oppgitt. Likevel kom det inn nærmere 200 bestillinger på vidundermiddelet.

Bruk av «Lurium» (med og uten tilleggene «300 X», «3000 X» og «X-2000») er et begrep som dukker opp i flere sammenhenger, både hos seriøse og mer useriøse aktører. I USA er slike produkter kjent fra lang tid tilbake og omtales som *snakeoil*. I Norge brukte VG begrepet Lurium 1. desember 1961 under «Kort sagt» hvor en ny og unik tannpasta blir omtalt.

Referanser
----------

1. ↑  Aftenposten: Ment som spøk, oppfattet som vidundermiddel (Aftenposten Aften, 29.10.1985, Side: 24 )
2. ↑  Bodø (NTB): "Lurium 300 X", det nye mirakelmiddelet fra USA, er blitt en… (NTBtekst, 29.10.1985, Seksjon: inn, Kategori: Økonomi og næringsliv, Emne: Forbrukerspørsmål, Klasse: Handel)
3. ↑  Aftenposten: Lurium lurte postordrekunder (Aftenposten Morgen, 30.10.1985, Side: 4)
4. ↑  Forbrukerrapporten 2003 (07) Arkivert 3. desember 2007 hos Wayback Machine.
5. ↑  «VGB – Sprøytvarsleren: Lurium X-2000». Arkivert fra originalen 4. mars 2016. Besøkt 23. mars 2009.
6. ↑  VG: Kort sagt (Verdens Gang, 1.12.1961, Side: 14)
***The Du Pont Story*** er en amerikansk historisk dramafilm fra 1951 regissert av William J. Thiele. Manuset ble skrevet av William S. Dutton, Francis P. Scannell og William J. Thiele. I rollene ses blant andre Eduard Franz, Marcel Journet og Sigrid Gurie.

Innspillingsfakta
-----------------

Filmen ble spilt inn i 1950.

Fakta om filmen
---------------

Rulleteksten på slutten blir avsluttet med Du Pont-selskapets berømte motto: *«Du Pont, bedre ting for bedre liv...gjennom kjemi.»*

Selv om opphavsrettsdokumenter oppgav at filmens spilletid var på 1 time og 28 minutter, var en visningskopi 1 time og 12 minutter lang, den samme tiden som ble oppgitt i en anmeldelse i *Exhibitor.*

*The Du Pont Story* ble sponsret av Du Pont-selskapet for å dokumentere dets historie. Filmen har hele tiden en tone av stor beundring for hver leder og ethvert av selskapets produkter.

*The Du Pont Story* ble kanskje ikke sluppet for visning på kommersielle kinoer, men ble vist i andre sammenhenger over hele landet. Ifølge et magasin for ansatte i Du Pont-selskapet fra januar-februar 1951 hadde den premiere våren 1951 på selskapets fabrikkanlegg og salgskontorer. Artikkelen hevder også at flere scener ble spilt inn på location ved forskjellige anlegg.

Rolleliste
----------

(I utvalg)

* Eduard Franz - Éleuthère Irénée du Pont
* Marcel Journet - Oberst Louis de Tousard
* Sigrid Gurie - Sophie du Pont
* Grandon Rhodes - President Thomas Jefferson
* Walter Sande - Tom Cooper
* André Charlot - Peter Bauduy
* Tom Neal - Alfred V. du Pont
* Stanley Ridges - General Henry du Pont
* Edmon Ryan - Lammot du Pont - den eldre
* Pierre Watkin - Oberst Henry du Pont

Referanser
----------

1. 1 2 3 4 5 6 7  «The Du Pont Story». *AFI Catalog of Feature Films*. American Film Institute. Besøkt 25. november 2017.

Eksterne lenker
---------------

* (en) *The Du Pont Story* på Internet Movie Database Rediger på Wikidata

* (de) *The Du Pont Story* på filmportal.de Rediger på Wikidata

* (en) *The Du Pont Story* på American Film Institute Rediger på Wikidata
Gamle og unge gagausere  Foto: Danyalov 
Uoffisielt flagg for gagausere
**Gagausere** er en liten etnisk gruppe som utvandret fra Tyrkia og inn i området Gagauzia sør i Moldova og Budjak sørvest i Ukraina. Gruppen teller om lag 250 000 personer og har eget språk, gagausisk.

Om lag 147 500 av dem bor i Moldova, 31 000 i Ukraina, 15 000 i Tyrkia og 11 000 i Russland. Sammen med tsjuvasjerne, jakuterne og dolganerne i Russland, er de et av de få tyrkiske folk som mest er kristne (ortodokse, noen protestanter).

Det gagausiske folk utenfor Moldova lever fremst i de ukrainske regionene rundt Odessa og Zaporizjzja, men også i Kasakhstan, Kirgisistan, Usbekistan, Romania og i den russiske regionen Kabardino-Balkaria. Det finnes også nesten 20 000 gagauser på Balkan (i Hellas, Bulgaria og Makedonia).

Det finnes dessuten en nært beslektet etnisk gruppe ved navn *gagavuz* (eller *gajal*) i den europeiske delen av nordvestre Tyrkia, i nordøstre Bulgaria og i Makedonia. Disse er muslimer.

Historie
--------

Det gagausiske folk nedstammer fra seldsjukkiske tyrkere som bosatte seg i Dobrudsja, sammen med petsjeneger, uzer og kiptsjaker som fulgte den anatoliske sultanen İzzeddin Keykavus II (1236-1276). 

En uzisk klan utvandret til østre Balkan, konverterte fra islam til ortodoks kristendom og ble etter hvert kalt gagausiske tyrkere.

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Universalis **·** LCCN **·** BNF **·** BNF (data) **·** NDL **·** NKC
 |
**Ma Teng** (tradisjonell kinesisk: 馬騰; forenklet kinesisk: 马腾, pinyin: *Mǎ Téng*; født i 156, død 211), stilnavn **Shòuchéng** (寿成), var en kinesisk (halvt hàn, halvt qiang) general krigsherre ved slutten av Han-dynastiet i Kinas historie. Han styrte over den nordvestre provinsen Liangzhou sammen med sin blodsbror Han Sui. Ma Teng og Han Sui forsøkte å oppnå større uavhengighet fra den sentrale regjeringen under Cao Cao. 

Ma Teng utkjempet en blodig maktkamp om Liangzhou med Han Sui, og han ble siden fratatt sin stilling i provinsen. Han ble etterfulgt av sin sønn Ma Chao, som ble en av Liu Beis generaler.

I 1300-tallsromanen *Beretningen om de tre kongedømmer* av Luo Guanzhong blir Ma Teng framstilt som lojal mot Han-dynastiet. Sammen med Liu Bei og Dong Cheng deltok han i et hemmelig attentat mot Cao Cao, men dette mislyktes, og han dro deretter tilbake til Liangzhou. Senere forsøker han å angripe Cao Cao for å hjelpe Liu Bei, men Cao Cao lurer ham og får drept Ma Teng sammen med hans sønner Ma Tie og Ma Xiu. For å hevne dem angriper Ma Chao Cao Cao i slaget ved Tongguan, men blir beseiret.

  


|  |  |
| --- | --- |
| Oppslagsverk/autoritetsdata | VIAF **·** GND
 |
Byfylkets plassering innen provinsen Jiangxi.
**Ruijin** (kinesisk: 瑞金; pinyin: *Ruìjīn*) er et kinesisk byfylke i provinsen Jiangxi i det sentrale Kina. Befolkningen i hele byfylket var i 1999 579 443.

Historie, kulturminne
---------------------

Byens ry skyldes at den fra 1931 til 1934 var hovedstad for Den kinesiske sovjetrepublikk. 

Kommunistene etablerte seg der etter at de i 1920-årene ble tvunget ut av fjellpartiet Jinggangshan av Guomindang. I 1934 la kommunistene derfor ut på «den lange marsjen». 

Det er en mengde minnesmerker og attraksjoner i byen som er knyttet til denne perioden under den kinesiske borgerkrig og til Mao Zedongs nærvær der, og byen nyter godt av Kinas «røde turisme». Det hele har siden 1961 vært oppført på Folkerepublikken Kinas liste over verneverdige minnesmerker som *Ruijin geming yizhi* (瑞金革命遗址).

Samferdsel
----------

Kinas riksvei 206, som passerer dette området, løper fra kystbyen Yantai til kystbyen Shantou i provinsen Guangdong. Den løper gjennom provinsene Shandong, Jiangsu, Anhui, Jiangxi og til slutt Guangdong.

Kinas riksvei 319 fører gjennom fylket. Riksveien begynner i Xiamen i Fujian, løper nordvestover gjennom provinsene Jiangxi, Hunan, og Chongqing, til den ender opp i Chengdu, hovedstaden i provinsen Sichuan.

Kinas riksvei 323 begynner i Ruijin og fører sørvestover gjennom Guangdong og Guangxi og ender opp i Lincang i Yunnan, på grensen mot Burma.

Referanser
----------

1. ↑  National Population Statistics Materials by County and City – 1999 Period, *i* China County & City Population 1999, Harvard China Historical GIS

|  |  |
| --- | --- |
| Oppslagsverk/autoritetsdata | VIAF **·** LCCN **·** NDL **·** GeoNames
 |
**Ouzel** (tidligere kalt **Lovat**) er en elv i England. Den er en bielv til Great Ouse, og renner fra Chiltern Hills til Newport Pagnell, en strekning på omkring 32 km.

Navn
----

Elven er vanligvis kalt for Ouzel, unntatt i nærheten av Newport Pagnell hvor begge navnene er i bruk. Det gamle navnet Lovat er kjent fra det 1200-tallet i formen *Lovente*. Et kart fra 1724 markerer elven som *Lowsel R*, mens et fra 1765 kaller den Ouzel. Ordnance Survey bruker kun Ouzel, unntatt nord for innsjøen Willen Lake hvor de to navnene om hverandre.

Løp
---

Elven har sitt utspring rett nord for Dagnall. Den renner så langs grensen mellom Bedfordshire og Buckinghamshire. Den tar opp i seg tre mindre bielver: Ouzel Brook fra Houghton Regis, Whistle Brook fra Pitstone og Clipstone Brook fra Milton Bryan. Elven renner så gjennom Leighton Buzzard og Milton Keynes. Den møter der enda en bielv, Water Eaton Brook. Ved Newport Pagnell renner den inn i Great Ouse.

Referanser
----------

1. ↑  Ekwall, Eilert (1928): *English River Names*, Oxford University Press, s. 263.
2. ↑  Moll, Herman: *Bedfordshire*, gjenopptrykket i Hopkinson, M. F. (1976): *Old County Maps of Bedfordshire*, Luton Museum & Art Gallery, s. 21.
3. ↑  Jefferys, Thomas (1983): *The County of Bedford*, gjenopptrykket av Bedfordshire Historical Record Society
4. ↑  Ordnance Survey, *Explorer 192*, utgave A, 1998.

|  |  |
| --- | --- |
| Oppslagsverk/autoritetsdata | GeoNames **·** GeoNames
 |
Et kart over Alaska med Outer Ketchikan Census Division i rødt. Ketchikan Gateway Borough (i blått) ble skilt ut fra statistikkområdet i 1963.
Hyder, ved grensen til Canada, var en av bosetningene i Outer Ketchikan Census Division. 
**Outer Ketchikan Census Division**, opprinnelig **Ketchikan Election District**, er en tidligere folketellingsdivisjon i den amerikanske delstaten Alaska. I 1960 hadde området et areal på 14 408 kvadratkilometer, og omfattet de landområder i den sørøstlige delen av delstaten som ligger sør for Ernestsundet og øst for Clarencestredet, med grenser til Britisk Columbia i sør og øst.

I 1963 ble 3 217 kvadratkilometer i den vestlige delen av Ketchikan skilt ut som Ketchikan Gateway Borough, og divisjonen skiftet navn til Outer Ketchikan. Etter folketellingen i 1970 ble Outer Ketchikan slått sammen med Prince of Wales til det nye Prince of Wales-Outer Ketchikan Census Area.

Befolkningsutvikling
--------------------

|  |  |  |
| --- | --- | --- |
| **Folketellingsår** | 1960 | 1970 |
| **Innbyggertall** | 10 070 | 1 676 |

* I 1960: Ketchikan Election District (valgdistrikt #2).
* I 1970: Outer Ketchikan Census Division.

Referanser
----------

1. ↑  Bureau of the Census, *Census of Population, 1960: Total Population Counts for the U.S. States...*. Washington D.C. 1961. Alaska, Table 6.-«Area and population of election districts, urban and rural: 1960».
2. 1 2  The Newberry Library: *Alaska Atlas of Historical County Boundaries Arkivert 11. oktober 2014 hos Wayback Machine.*. Individual County Chronologies. Besøkt 23. september 2014. (en)

Kilder
------

* U.S. Bureau of the Census, *Population of States and Counties of the United States: 1790 to 1990. From the Twenty-one Decennial Censuses*. Mars 1996. (Del III side 11-12) (en)
* Kartdata fra State of Alaska, Department of Labor and Workforce Development: *Alaska Census Data*. Boundary Maps. (en)
**Ma Kai** (forenklet kinesisk: 马凯, tradisjonell kinesisk: 馬凱, pinyin: *Mǎ Kǎi*; født 1946 i Xingxian i provinsen Shanxi i Kina) er en høytrangerende embetsmann i Folkerepublikken Kina. Han er for tiden (2010) statsråd og generalsekretær for Statsrådet. 

Han har sin høyere utdannelse fra Renminuniversitetet, med slutteksamen fra 1982. 

Hans portefølje omfatter blant annet kinesisk politikk vedrørende global oppvarming. Jan var medlem av Det kinesiske kommunistpartis 16. sentralkomite og ble deretter medlem av den 17. sentralkomite. 

I 2003 fikk han ansvar for Den nasjonale kommisjon for utvikling og reform, en etat som har vidtrekkende administrativ og planleggende myndighet over kinesisk økonomisk politikk.

Referanser
----------

1. ↑  Ma Kai, *ChinaVitae*, offentliggjort 2003, sist besøkt 14. juni 2007

Eksterne lenker
---------------

* (en) Ma Kai – kategori av bilder, video eller lyd på Commons Rediger på Wikidata
* (en) Ma Kai hos China Vitae Rediger på Wikidata
* China's top economic planner meets press (03/07/07)

  


|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** SUDOC
 |
**Tiantai Shan** (kinesisk: 天台山; pinyin: *Tiāntāi Shān*, Wade–Giles: *T'ien T'ai shan*) er et fjell i fylket Tiantai i byprefekturet Taizhou i provinsen Zhejiang i Folkerepublikken Kina. Den viktigste delen er Huading shan som har en høyde på 1098 m, mens høyeste fjelltopp er Cangshan Ding med en høyde på 1113 m. Fjellet ble opprettet som en nasjonalpark den 1. august 1998.

Stedet er en turistattraksjon. Den buddhistiske Tiāntáiskolen, som fokuserer på Lotussutraen som Buddhas høyeste og ultimate lære, hentet sitt navn fra dette fjellet. Den ble grunnlagt av Zhiyi i året 575 e.Kr. og hadde sitt hovedkvarter i Guoqingtempelet. Over mange år har det vært et viktig pilegrimsmål for pilegrimer, spesielt fra Japan. Fjellet ble besøkt av Saichō, som i året 805 e.Kr. grunnla Tendai-shū som en japansk avlegger av skolen.

Det er også noen daoistiske helligdommer på fjellet.

Plantearten *Heptacodium miconioides*, også kalt *de syv sønner*, innenfor kaprifolfamilien, vokser på Tiantaifjellet.

Referanser
----------

1. ↑  «Tiantai Mountain Scenic Area». Besøkt 8. mars 2011.

Litteratur
----------

* Thomas Jülch. *Der Orden des Sima Chengzhen und des Wang Ziqiao Untersuchungen zur Geschichte des Shangqing-Daoismus in den Tiantai-Bergen*. Utz, München 2011. ISBN 978-3-8316-4083-6

Eksterne lenker
---------------

* (en) Tiantai Mountain – kategori av bilder, video eller lyd på Commons Rediger på Wikidata
* Tiantai-Berg in der Provinz Zhejiang
* Tiantai Shan - Chinesisch

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GeoNames
 |
***Outfoxed – Rupert Murdochs TV-kanal*** (originaltittel: ***Outfoxed: Rupert Murdoch's War on Journalism***) er en amerikansk dokumentarfilm fra 2004 som retter et kritisk søkelys på medienmagnaten Rupert Murdoch og den høyreorienterte nyhetskanalen Fox News. Filmen er regissert og produsert av Robert Greenwald.

Filmen ble vist på NRK1 den 7. desember 2004 i programserien *Utsyn*.

Om filmen
---------

I denne dokumentaren undersøker Robert Greenwald hvordan medieselskaper som Rupert Murdochs Fox News har brakt fjernsynsjournalistikken ned på det han karakteriserer som et absolutt lavmål. En rekke produsenter, reportere og tekstforfattere som tidligere arbeidet for Fox News forteller i programmet om hvordan det var å jobbe der. Bl.a. avslører de at de ble bedt om å finne en høyre-vinkling for framstillingen av nyhetene eller å søke arbeid annet sted.

Filmen gir innsikt i de journalistiske kriteriene som gjelder for det amerikanske Fox News, eid av Rupert Murdochs amerikanske selskap News Corporation. Dokumentaren peker på farene som oppstår når dette og lignende massemedieselskaper er gitt lov å ese ut over alle grenser og ta kontroll over publikums muligheter til innsikt. Videre eksponerer dokumentaren Murdochs medieimperium og viser i hvilken grad det virker inn på samfunnet at én person har kontroll over et så vidt spekter av massemedier.

Filmen huskes kanskje særlig for arkivopptak der programleder Bill O'Reilly går til frontalanngrep på den liberale 20-åringen Jeremy Glick i studio.

* Produsert av Carolina Productions, Inc

Noen av personene i fimen
-------------------------

* Jeff Cohen (intervjuer)
* Eric Alterman (intervjuer)
* David Brock (intervjuer)
* Douglas Cheek (fortellerstemme)

Andre personer i filmen.

* Bill O'Reilly
* Sean Hannity
* Peter Jennings
* Newt Gingrich
* Martin Sheen
* Brit Hume
* Jeremy Glick
* Rupert Murdoch
* Roger Ailes
* Dan Rather
* Av Westin
* Christiane Amanpour

Referanser
----------

1. 1 2  ; besøksdato: 7. april 2016.

Eksterne lenker
---------------

* (en) *Outfoxed – Rupert Murdochs TV-kanal* på Internet Movie Database Rediger på Wikidata

* (sv) *Outfoxed – Rupert Murdochs TV-kanal* i Svensk Filmdatabas Rediger på Wikidata

* (da) *Outfoxed – Rupert Murdochs TV-kanal* i Danmark Nationale Filminstitut Rediger på Wikidata

* (en) *Outfoxed – Rupert Murdochs TV-kanal* på AllMovie Rediger på Wikidata

* (nl) *Outfoxed – Rupert Murdochs TV-kanal* på MovieMeter Rediger på Wikidata

* (en) *Outfoxed – Rupert Murdochs TV-kanal* på Turner Classic Movies Rediger på Wikidata

* (en) *Outfoxed – Rupert Murdochs TV-kanal* på American Film Institute Rediger på Wikidata

* (en) *Outfoxed – Rupert Murdochs TV-kanal* på Rotten Tomatoes Rediger på Wikidata

* (en) *Outfoxed – Rupert Murdochs TV-kanal* på Metacritic Rediger på Wikidata
**Ma Rong** (kinesisk: 馬融, pinyin: *Mǎ Róng*, født i 79 i Maoling i Kina, død i 166) var en konfuciansk filosof under Han-dynastiet 漢朝 i Kina. Han er kjent for sine kommentarer til De fem klassikere 五經;. Han er også kjent for sin dobbelkolonnekommentar. Hans viktigste disipler var Lu Zhi 盧植 og Zheng Xuan 鄭玄.

Han ble suspendert for en periode på ti år på grunn av noen kritiske kommentarer. Etterpå ble han gjeninnsatt som guvernør for den region som omtrent svarer til dagens Hubei. Han skrev *Rapsodi på langfløyte* 長笛賦, og muligens et annet verk som er kjent som *Lojalitetklassikeren* 忠經.

Referanser
----------

1. 1 2   Trove, oppført som Rong Ma, Trove person-ID 1439429, besøkt 9. oktober 2017[Hentet fra Wikidata]
2. 1 2   International Standard Name Identifier, ISNI 0000 0001 0784 5717, besøkt 13. oktober 2015[Hentet fra Wikidata]
3. 1 2 3 4   China Biographical Database[Hentet fra Wikidata]

|  |  |
| --- | --- |
| Oppslagsverk/autoritetsdata | Geni **·** VIAF **·** GND **·** LCCN **·** ISNI **·** NDL
 |
**Coupar Angus** (skotsk-gælisk: *Cùbar Aonghais*) er en by (*town*) i regionen Perth and Kinross i Skottland. *Angus* ble lagt til navnet for å skille den fra Cupar i Fife. Da byen ble overført fra grevskapet Angus til Perthshire i 1891 beholdt den sitt tradisjonelle navn. Coupar Angus ligger sør for elven Isla, og åtte kilometer sør for Blairgowrie. Byen er lokalisert ved veien A94 Perth-Forfar, skjønt byens sentrum i seg selv blir nå forbigått. Tidligere hadde Coupar Angus også en jernbanestasjon.

I 2006 ble folketallet estimert til 2 180 innbyggere. Befolkningsøkningen har vært relativt lite da det for 2020 har et beregnet folketall på 2220 innbyggere.

Historie
--------

Rådhuset i Coupar Angus.
Den seks-etasjes Tolbooth ble bygget i 1762, finansiert av offentlig abonnement.

I middelalderen var cistercienserordenens kloster Coupar Angus Abbey et av Skottlands viktigste klostre, grunnlagt av Malcolm IV (1153–65) på 1160-tallet. Av klosteret er det bare arkitektoniske fragmenter som er bevart i sognekirken fra 1800-tallet (som sannsynligvis var på stedet for klosterkirken), eller bygget inn i hus og vegger i hele byen, sammen med en del av et av porthusene.

Coupar Angus’ rådhus fikk i oppdrag å feire dronning Victorias gulljubileum 20. og 21. juni 1887 for hennes 50 år på tronen og sto ferdig i 1887.

Flere polske enheter var stasjonert i og rundt Coupar Angus under den andre verdenskrig.

Katterasen med det engelske navnet Scottish Fold har sin opprinnelse i Coupar Angus. Scottish Fold-katter har høy ytelse for den arvelige sykdommen skjelettdysplasier (osteokondrodysplasier), i form av progressiv dysplasi som er en gradvis forverrende ben- og broskdeformasjon. Sykdommen fører til leddinflammasjon, bristende bevegelse og alvorlig kronisk smerte.

Referanser
----------

1. ↑  «Mid-2006 Population Estimates for Settlements in Scotland», *General Register Office for Scotland*. 10. juli 2008. Arkivert fra originalen (Excel) 6. desember 2008.
2. ↑   «Mid-2020 Population Estimates for Settlements and Localities in Scotland». *National Records of Scotland*. 31. mars 2022
3. ↑   «Coupar Angus, Queen Street, The Steeple», *Canmore*
4. ↑   «Coupar Angus», *Gazetteer for Scotland*
5. ↑   «Town Hall Including Boundary Walls, Union Street (LB51347)», *Historic Environment Scotland*
6. ↑   Polonica in Scotland: Coupar Angus, *Polish Forces in Britain*
7. ↑   «Scottish Fold Profile - History, Appearance & Temperament», *Cat World*
8. ↑  «katt», søk på Scottish Fold, *Dyrebeskyttelsen.no*

Eksterne lenker
---------------

(en) Coupar Angus – kategori av bilder, video eller lyd på Commons Rediger på Wikidata

* Bilder fra Coupar Angus
* Coupar Angus, *Undiscovered Scotland*
* Kort historie om Coupar Angus

|  |  |
| --- | --- |
| Oppslagsverk/autoritetsdata | Vision of Britain **·** VIAF **·** LCCN **·** GeoNames
 |
*For korsformen, se georgskors.*
Dokumenter i forbindelse med tildeling av Sankt Georgskorset i 2007
**Sankt Georgskorset** (katalansk: *Creu de Sant Jordi*) er en katalansk utmerkelse innstiftet 18. desember 1981 av Generalitat de Catalunya, Catalonias regjering, til belønning av fortjenstfull samfunns- og kulturinnsats og for fremme av katalansk identitet. Den er oppkalt etter Sankt Georg, Catalonias skytshelgen. Sankt Georgskorset er Catalonias nest fremste utmerkelse og rangerer etter Regjeringens gullmedalje. Utmerkelsen forvaltes av Departementet for kultur og medier.

Utforming
---------

Sankt Georgskorset er utformet i sølv. Det består av et Georgskors, det vil si et likearmet rødt kors på hvit bakgrunn. Korset er å finne i midten av et kvadrat satt på spissen i et mørk kvadrat og dette igjen er satt på et større kvadrat som er opphengt i en snor til å bære rundt halsen. Utmerkelsen er formgitt av gullsmeden Joaquim Capdevila.

Når Sankt Georgskorset tildeles organisasjoner eller institusjoner erstattes medaljen av en plakett.

Tildeling
---------

Sankt Georgskorset kan tildeles personer, så vel som institusjoner og organisasjoner. Antallet levende innehavere skal ikke overstige 600. Tildeling skjer en gang i året, på festdagen for Sankt Georg. Publikum kan komme med forslag om tildeling.

Referanser
----------

1. 1 2 3 4  «DECRET 457/1981, de 18 de desembre, creant la Creu de Sant Jordi de la Generalitat de Catalunya», *Diari Oficial de la Generalitat de Catalunya*.
2. ↑  «DECRET 182/1994, de 14 de juny, pel qual es modifica el Decret 457/1981, de 18 de desembre, creant la Creu de Sant Jordi de la Generalitat de Catalunya», *Diari Oficial de la Generalitat de Catalunya*.
3. ↑  «Acte de lliurament de les Creus de Sant Jordi 2013», Generalitat de Catalunya.

Eksterne lenker
---------------

* Creu de Sant Jordi, guardó de la Generalitat de Catalunya[*død lenke*], nettsted med informasjon om utmerkelsen, inkludert
* «Creu de Sant Jordi», Gran Enciclopèdia Catalana, med oversikt over mottakere